CELEX: 32009B0640
Language: da
Date: 2009-04-23 00:00:00
Title: Europa-Parlamentets afgørelse af 23. april 2009 om decharge for gennemførelsen af Den Europæiske Unions almindelige budget for regnskabsåret 2007, Sektion IX - Den Europæiske Tilsynsførende for Databeskyttelse

26.9.2009   
            
            
               DA
            
            
               Den Europæiske Unions Tidende
            
            
               L 255/93
            
         EUROPA-PARLAMENTETS AFGØRELSE
   af 23. april 2009
   om decharge for gennemførelsen af Den Europæiske Unions almindelige budget for regnskabsåret 2007, Sektion IX — Den Europæiske Tilsynsførende for Databeskyttelse
   (2009/640/EF)
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2007 (1),
            
         
               —
            
            
               der henviser til De Europæiske Fællesskabers endelige årsregnskab for regnskabsåret 2007 — Bind I (C6-0424/2008) (2),
            
         
               —
            
            
               der henviser til Den Europæiske Tilsynsførende for Databeskyttelses årsberetning til dechargemyndigheden om de interne revisioner, der er foretaget i 2007,
            
         
               —
            
            
               der henviser til Revisionsrettens årsberetning om gennemførelsen af budgettet for regnskabsåret 2007 med de kontrollerede institutioners svar (3),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
            
         
               —
            
            
               der henviser til EF-traktatens artikel 272, stk. 10, og artikel 274, 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0154/2009),
            
         
               1.
            
            
               meddeler Den Europæiske Tilsynsførende for Databeskyttelse decharge for gennemførelsen af budgettet for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
            Formand
         
      
      
         Klaus WELLE
         
            Generaldirektør
         
      
   
   
      (1)  EUT L 77 af 16.3.2007.
   
      (2)  EUT C 287 af 10.11.2008, s. 1.
   
      (3)  EUT C 286 af 10.11.2008, s. 1.
   
      (4)  EUT C 287 af 10.11.2008, s. 111.
   
      (5)  EFT L 248 af 16.9.2002, s. 1.
   EUROPA-PARLAMENTETS BESLUTNING
   af 23. april 2009
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2007, Sektion IX — Den Europæiske Tilsynsførende for Databeskyttelse
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2007 (1),
            
         
               —
            
            
               der henviser til De Europæiske Fællesskabers endelige årsregnskab for regnskabsåret 2007 — Bind I (C6-0424/2008) (2),
            
         
               —
            
            
               der henviser til Den Europæiske Tilsynsførende for Databeskyttelses årsberetning til dechargemyndigheden om de interne revisioner, der er foretaget i 2007,
            
         
               —
            
            
               der henviser til Revisionsrettens årsberetning om gennemførelsen af budgettet for regnskabsåret 2007 med de kontrollerede institutioners svar (3),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
            
         
               —
            
            
               der henviser til EF-traktatens artikel 272, stk. 10, og artikel 274, 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0154/2009),
            
         
               1.
            
            
               bemærker, at Den Europæiske Tilsynsførende for Databeskyttelses disponible forpligtelsesbevillinger i 2007 samlet udgjorde 5 000 000 EUR (i 2006: 4 100 000 EUR (6)), hvilket udgør en stigning på næsten 20 % i forhold til 2006 med en udnyttelsesgrad på 86,14 % under gennemsnittet i de andre institutioner (93,84 %);
            
         
               2.
            
            
               bemærker stigningen i faste stillinger fra 24 i 2006 til 29 i 2007 (+21 %) afsat til Den Europæiske Tilsynsførende; glæder sig i denne forbindelse over, at Den Europæiske Tilsynsførende har til hensigt at begrænse udvidelsen af både opgaver og personale for gennem kontrolleret vækst at sikre, at nye medarbejdere får en god indkøring og bliver integreret og uddannet på hensigtsmæssig vis;
            
         
               3.
            
            
               påpeger, at det af Revisionsrettens årsberetning fremgår, at revisionen ikke gav anledning til væsentlige bemærkninger, hvad angår Den Europæiske Tilsynsførende;
            
         
               4.
            
            
               minder om, at aftalen om administrativt samarbejde, der blev indgået mellem Kommissionens, Europa-Parlamentets og Rådets generalsekretærer og Den Europæiske Tilsynsførende, den 7. december 2006 blev forlænget for en yderligere periode på tre år med virkning fra den 16. januar 2007;
            
         
               5.
            
            
               bemærker, at den administrative forvaltning af Den Europæiske Tilsynsførendes tjenesterejser på grundlag af ovennævnte samarbejdsaftale varetages af Kommissionens Kasse, og at der gælder de samme interne regler for godtgørelse af opholdsudgifter i forbindelse med tjenesterejser for de to kategorier, de to medlemmer og personalet;
            
         
               6.
            
            
               bemærker, at Den Europæiske Tilsynsførende ved sin afgørelse af 7. november 2006 vedtog at indføre en intern kontrolstruktur, som passer til institutionens aktiviteter og behov; bemærker, at den første evaluering, som Den Europæiske Tilsynsførende har gennemført, har vist, at det interne kontrolsystem fungerer og er effektivt;
            
         
               7.
            
            
               bemærker med tilfredshed, at den første revisionsberetning, der blev udarbejdet af den interne revisionstjeneste (IAS), blev modtaget i september 2007, og at den omhandlede visse områder, hvor der var brug for forbedringer; er tilfreds med, at gennemførelsen af IAS-henstillingerne, som blev fastsat af Den Europæiske Tilsynsførende, var et prioriteret område i 2008, og at der som følge deraf blev udarbejdet en handlingsplan i begyndelsen af 2008; opfordrer den Europæiske Tilsynsførende til fuldt ud at gennemføre denne handlingsplan;
            
         
               8.
            
            
               glæder sig over, at Den Europæiske Tilsynsførende og den assisterende Europæiske Tilsynsførende hvert år offentliggør skriftlige erklæringer om deres finansielle interesser i en form, der ligner den, som Parlamentets medlemmer udfylder hvert år, og som indeholder alle relevante oplysninger om forhold som erhvervsaktiviteter, lønnede hverv eller aktiviteter;
            
         
               9.
            
            
               glæder sig over, at Den Europæiske Tilsynsførende ved afgørelse af 12. september 2007 vedtog at tiltræde den interinstitutionelle aftale af 25. maj 1999 mellem Europa-Parlamentet, Rådet og Kommissionen om de interne undersøgelser, der foretages af Det Europæiske Kontor for Bekæmpelse af Svig (OLAF) (7) og anvende den ordning, der er fastsat i forordning (EF) nr. 1073/1999 (8);
            
         
               10.
            
            
               anmoder Den Europæiske Tilsynsførende om at indføje et afsnit i sin kommende aktivitetsrapport (regnskabsåret 2008) med en detaljeret redegørelse for opfølgningen i løbet af året på Parlamentets tidligere dehargeafgørelser, herunder eventuelt forklaringer på, hvorfor henstillingerne ikke er blevet fulgt;
            
         
               11.
            
            
               bemærker, at dens regler om indkøb trods ændringerne i finansforordningen stadig er overdrevent omstændelige for mindre institutioner, såsom Den Europæiske Tilsynsførende for Databeskyttelse, navnlig hvad angår udbud af aftaler til relativt små beløb; opfordrer Kommissionen til i sit indledende arbejde inden udformning af eventuelle fremtidige forslag til ændring af finansforordningen i vid udstrækning at høre Den Europæiske Tilsynsførende for Databeskyttelse og dennes sekretariat med henblik på at sikre, at der til fulde tages højde for deres betænkeligheder i det endelige udkast.
            
         
      (1)  EUT L 77 af 16.3.2007.
   
      (2)  EUT C 287 af 10.11.2008, s. 1.
   
      (3)  EUT C 286 af 10.11.2008, s. 1.
   
      (4)  EUT C 287 af 10.11.2008, s. 111.
   
      (5)  EFT L 248 af 16.9.2002, s. 1.
   
      (6)  2005: 2,8 mio. EUR.
   
      (7)  EFT L 136 af 31.5.1999, s. 15.
   
      (8)  Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (EFT L 136 af 31.5.1999, s. 1).